**קול קורא לעבודות מחקר ברפואה צבאית  
לשנת 2017 – פיתוח כושר נפשי**

מפא"ת בשיתוף חיל הרפואה וחטיבת היבשה, יעניקו מענקים למחקר בנושא בריאות הנפש בצבא, בתחום פיתוח אימוני הכושר הנפשי (מניעה ראשונית) לחיסון תפקודי המח והגוף במצבי דחק ולרכישת מיומנויות קוגניטיביות ונפשיות לקראת האתגרים הנפשיים בשגרה ובחירום, תוך שיפור ביצועים ומניעת תחלואה.

חוקרים ממערכת הביטחון, מוסדות אקדמיים ומכוני מחקר מוכרים בארץ מוזמנים להגיש הצעות למחקר בהתאם ליעדי המחקר הבאים:

* **איפיון האתגרים הנפשיים הייחודיים ומיפוי מיומנויות הכושר הנפשי הנדרשות במתאר הלחימה התת-קרקעי, בקרב לוחמות ובקרב מקצועות תומכי לחימה.**
* **גיבוש כלים, הדרכות פרונטליות ופיתוחים טכנולוגים לאימוני הכושר הנפשי בדגש על מיומנויות הנדרשות במתאר הלחימה התת-קרקעי, ובקרב לוחמות.**
* **בחינת האפקטיביות של אימון ביופידבק לשיפור ביצועים ומניעת תחלואה פוסט-טראומטית**
* **בנייה ותיקוף סרגל המאמצים המנטאליים בהכשרות יסוד של לוחמים ולוחמות**
* **פיתוח אפליקציות ​ לטיוב ​אימוני הכושר הנפשי הקיימים**

עדיפות תינתן להצעות מחקר בעלות ישימות גבוהה, העונות ליעדי המחקר לעילוהמוגשות בשותפות עם חוקרים צבאיים או מכוני מחקר צבאיים.

**הצעות תתקבלנה לא יאוחר מיום רביעי, 1 למרץ 2017 בשעה 17:00.**

יש להגיש את הצעות המחקר בדוא"ל: medical\_research@idf.gov.il

על פי ההנחיות המצורפות ותוך שימוש בטפסים המצורפים.

בהצלחה,

|  |  |  |
| --- | --- | --- |
| ד"ר דן גרינשטיין רמ"ח תשתיות כימיה וביולוגיה  מת"ט / מפא"ת/ משהב"ט |  | ד"ר נירית יבנאי, רס"ן ראש תחום מחקר רפואי מחלקת תשתיות כימיה וביולוגיה מת"ט / מפא"ת/ משהב"ט |
|  |  | ראש תחום מחקר, ענף אקדמיה מפקדת קצין הרפואה הראשי |

**הנחיות לכתיבה ולהגשה של הצעה למחקר ברפואה צבאית –כושר נפשי**

1. מילוי טופס בקשה:
2. יש למלא את כלל השדות בטופס הבקשה ללא יוצא מן הכלל.
3. ניתן להוסיף שדות עבור שותפי מחקר ושותפים צבאיים ככל שנדרש.
4. על כל שותפי המחקר לאשר בחתימתם את ההצעה.
5. יש לציין את רשות המחקר אליה יועבר התקציב במקרה זכיה. תקצוב ההצעה כרוך בהתקשרות של רשות המחקר עם משרד הביטחון ועל כן נדרשת חתימה של רשות המחקר תוך ציון מס' ספק משהב"ט.
6. יש למלא את רשימת התיוג במלואה.

ב. מילוי טופס הצעת המחקר:

1. יש למלא את טופס ההצעה עפ"י התבנית ללא חריגה.

2. הכתיבה תתבצע באמצעות גופן David גודל 12 עם מרווח שורה וחצי.

3. פרטי המחקר והחוקר ימולאו באופן תואם לטופס הבקשה.

4. יש לפרט קיום תמיכה כספית ממקורות אחרים (כולל תמיכה עתידית) והיבטים של קנין רוחני.

5. התקציר ייכתב בעברית ובאנגלית. התיאור התמציתי המבוקש (עד 5 שורות) ייכלל בנוסף לתקצירים.

6. רקע מדעי - סקירה תמציתית של הספרות המקצועית בנושא וגוף הידע הקיים, תמורות ומגמות בחקר בנושא, מחקר קודם ו/או תוצאות ראשוניות בידי החוקר.

7. פער הידע בתחום - ההיבטים המרכזיים שיש לחקור בתחום, בדגש על פערי מחקר המצויים בבסיס ההצעה המוגשת אשר להם משמעות יישומית.

8. מטרות המחקר – מטרות עיקריות ומטרות משנה של המחקר המוצע.

9. ייחודיות וחדשנות - חשיבות המחקר לרפואה הצבאית ובפרט לרפואה בצה"ל, דואליות (חשיבות צבאית ואזרחית באם רלבנטי), תרומת המחקר לבריאות החייל, תרומה אקדמית לתחום הרפואה הצבאית, פוטנציאל היישום של תוצאות המחקר בטווח קצר וארוך. יש לציין במיוחד מהי תרומתו של כל אחד מהגופים החוקרים והסינרגיה ביניהם.

10. שיטות המחקר - יש להשתמש בעזרים הקיימים באופן מדויק לתיאור שלבים, לוחות זמנים ואבני דרך. פרק השיטות יפרט את מערך המחקר, סוג המחקר, שיטות עבודה עיקריות, אופן איסוף וניתוח מידע, היבטים אתיים ובטיחותיים, מקום ביצוע המחקר ותרומת שותפי המחקר לשלבים השונים.

11. תוצרים צפויים - תוצרי המחקר המוצע לרבות דו"ח מדעי, אב-טיפוס, מדגים, מוצר בעל פוטנציאל מסחרי וכיו"ב.

12. משך המחקר – משך בחודשים. הציפיה היא לסיום כל שלבי המחקר בתוך 18 חודשים מתחילת ההתקשרות התקציבית. יש לנמק חריגה ממשך המחקר הנ"ל.

ג. כללי תקצוב והיקפו:

1. יש לציין את הסכום המבוקש תוך פירוט על פי הטבלה המופיעה בטופס ההצעה.

2. עפ"י כללי תקצוב המחקר של חיל הרפואה, לא יאושר מימון שכר חלקי או מלא לחוקרים, רכש ציוד קבוע לרבות ציוד מחשוב, נסיעות לחו"ל, טיפול רפואי באוכלוסיית המחקר ושירותי משרד. בנסיבות חריגות ביותר ניתן להפנות בקשה מנומקת בכתב לח"מ באמצעות הדוא"ל המצוין לעיל.

3. עלות שכר כח אדם תחושב עפ"י מחירון רשות המחקר אשר ההצעה מוגשת מטעמה.

4. עלות ציוד אזיל, שימוש בתשתיות מחקר ורכש שירותים יתומחרו על בסיס הצעות מחיר. החוקר עשוי להתבקש לגבות בקשות תקציב בהצגת מסמכים רלבנטיים.

5. תקורה – עפ"י כללי תקצוב המחקר של חר"פ ניתן לחייב תקורה בשיעור שלא יעלה על 10% בגין סעיפי כ"א בלבד.

6. תקצוב המחקר במקרה של זכיה ולאחר ביצוע תהליך ההתקשרות עם משרד הביטחון יתבצע בשלבים מוגדרים מראש בהתאם להתקדמות המחקר באבני הדרך והגשת דו"חות מדעיים לפי הנחיות מפא"ת.

ד. הכנת תקצירים:

1. להצעה יתווסף עמוד תקצירים המכיל תקצירים באורך שלא יעלה על עמוד אחד לתקציר, בעברית ובאנגלית לפי הפורמט המצ"ב.

ה. הכנת קורות חיים מקוצרים:

1. קו"ח יכילו את פרטי החוקר, השכלה, תחומי מומחיות רפואיים ומחקריים, מינוי אקדמי, תפקידים מרכזיים ומענקי מחקר פעילים
2. רשימת פרסומים מרכזיים ופרסומים רלבנטיים להצעת המחקר
3. סה"כ קו"ח המקוצרים לא יעלו על שלושה עמודים.

ו. אופן ההגשה:

1. הצעות מקדמיות תוגשנה בהתאם לכל התנאים הנזכרים לעיל לא יאוחר מיום רביעי, 1 למרץ 2017 בשעה 17:00.
2. ההגשה תתבצע באמצעות שליחת ההצעות בדוא"ל לענף אקדמיה, מקרפ"ר לכתובת – medical\_research@idf.gov.il
3. על החוקר לוודא קבלת אישור הגשה בדוא"ל חוזר.
4. למידע נוסף ניתן לפנות לתחום המחקר בענף אקדמיה, מקרפ"ר בטלפון 03-7379669 או בדוא"ל medical\_research@idf.gov.il

ז. תהליך שיפוט ההצעות:

1. שיפוט ההצעות יארך כחודשיים.
2. בתום תהליך השיפוט יופצו הודעות זכיה או דחייה.
3. לרוב, בצירוף למכתב הזכייה יתבקש החוקר לענות על הערות ודגשים ויהיה מחויב להתייחס אליהם בהגשת הצעה מלאה מתוקנת ומפורטת.
4. לתשומת הלב, על החוקר להיות ערוך להגשת ההצעה המתוקנת לפי ההערות בתוך כחודש.
5. מימוש הצעות זוכות מותנה בתהליך אישור מנהלי האורך מספר חודשים באמצעות ועדה ייעודית במשרד הביטחון.
6. הצעות המחקר המוגשות נבחנות עפ"י אמות מידה מקובלות בהיבטי הרלבנטיות ליעדי המחקר הרפואי והישימות בצה"ל, מקוריות וחדשנות, האיכות המדעית של תכנית המחקר, ההיתכנות לביצוע המחקר והתקציב המבוקש.
7. מעבר לאמור לעיל, יינתן יתרון להצעות מחקר אשר עונות על אחד או יותר מהקריטריונים הבאים:
8. מחקר בעל ישימות גבוהה ובפרט בטווח זמן קצר.
9. קיום חוקר שותף צבאי אשר הינו מומחה תוכן בנושא ו/או מהווה גורם מקשר המבטיח את היתכנות הביצוע ויישום המחקר בצה"ל.
10. מחקר הכולל שיתוף פעולה עם מכוני המחקר לרפואה צבאית של צה"ל.
11. מחקר הכולל שיתוף פעולה רב-מוסדי ו/או בינ"ל.

נבקש להודות מראש על שיתוף הפעולה ולאחל הצלחה בהגשת הצעות המחקר.

בברכה,

|  |  |  |
| --- | --- | --- |
| ד"ר דן גרינשטיין רמ"ח תשתיות כימיה וביולוגיה  מת"ט / מפא"ת/ משהב"ט |  | ד"ר נירית יבנאי, רס"ן ראש תחום מחקר רפואי מחלקת תשתיות כימיה וביולוגיה מת"ט / מפא"ת/ משהב"ט |
|  |  | ראש תחום מחקר, ענף אקדמיה מפקדת קצין הרפואה הראשי |